text: श्रीनगर: सीआरपीएफ महानिदेशक आर.आर. भटनागर ने कहा कि पुलिस और सीआरपीएफ कर्मियों को मानक संचालन प्रक्रिया (एसओपी) के हिसाब से कश्मीर में पथराव की घटनाओं से निपटने के लिए प्रशिक्षित किया जा रहा है। महानिदेशक ने जानकारी दी कि रणनीति बनायी गयी है और उन्हें प्रशिक्षण और नये एसओपी दिये गए हैं। उन्होंने कहा कि हम लोगों ने जम्मू-कश्मीर पुलिस के साथ मिलकर हमलों और पथराव की स्थिति से निपटने के लिए रणनीति तैयार की है और जल्द ही आप इसका प्रभाव देखेंगे। इसमें ऐसे हथियारों का इस्तेमाल शामिल है जो घातक नहीं हैं।